Landeskommissärbezirk Freiburg
Dr Landeskommissärbeziirk Fryburg isch noch em Gesetz über die Organisation der Inneren Verwaltung vom 5. Oktober 1863 ain vu dr vier Landeskommissärbeziirk z Baade mit Sitz z Fryburg gsii.

Gschiicht 
Mit sällem Gsetz sin di bishäärige vier Chrais ufgleest un di jetz 59 Bezirksämter diräkt em Minischterium vum Inner unterstellt woore. As Ufsiichtsbeheerd sin dr staatlige Beziirksämter un dr neie as Sälbschtverwaltigsorganisazioone uusbildete Chrais vier Landeskommissär im Rang vu Minischterialreet as Ufsiichtsorgaan voorgsetzt woore. D Ufgaabe vu dr Landeskommissär sin in dr Vollzugsverordnung zum Gesetze über die Organisation der Inneren Verwaltung; insbesondere die Einrichtung und Zuständigkeit der Behörden und das Verfahren betreffend vom 12. Juli 1864 feschtglait woore.

As eerschte Landeskommissär isch vum Grooßherzoog Friedrich I. am 11. Juli 1864 dr bishäärig Diräkter vu dr Regierig vum Ooberrhyychrais dr Friedrich Theodor Schaaff, ernännt woore. Är isch fir d Chrais Löörech, Waldshuet un Fryburg zueständig gsii. No dr Pänsionierig vum Schaaf am 8. Oktober 1866 isch dr Chrais Waldshuet an dr Landeskommissärbeziirk Konschtanz abgee woore. Derfiir isch dr Chrais Offeburg zum Landeskommissärbeziirk Fryburg chuu.

Näb em Landeskommissärbeziirk Fryburg het s no d Landeskommissärbeziirk Konschtanz, Charlsrue un Manne gee.

Beziirksämter 

Em Landeskommissärbeziirk Fryburg sin ab 1866 die Beziirksämter unterstellt gsii:

Chrais Fryburg 
 Beziirksamt Ämmedinge
 Beziirksamt Ättene (1924 ufgleest)
 Beziirksamt Brysach (1924 ufgleest)
 Beziirksamt Fryburg
 Beziirksamt Känzinge (1872 ufgleest)
 Beziirksamt Neistadt
 Beziirksamt Staufe (1936 ufgleest)
 Beziirksamt Waldkilch (1936 ufgleest)

Chrais Löörech 
 Beziirksamt Löörech
 Beziirksamt Mille
 Beziirksamt Schännau (1924 ufgleest)
 Beziirksamt Schopfe (1936 ufgleest; effektiv eerscht per 1. April 1938)

Chrais Offenburg 
 Beziirksamt Gengebach (1872 ufgleest)
 Beziirksamt Kähl (bis 1881 Kork)
 Beziirksamt Lohr
 Beziirksamt Owerkirch (1936 ufgleest)
 Beziirksamt Offeburg
 Beziirksamt Wolfach

Landeskommissär 
 1864–1866: Friedrich Theodor Schaaff
 1866–1877: Gottlieb Jonathan Winter 
 1877–1886: Franz Sales Hebting
 1886–1896: Carl Siegel
 1896–1900: Richard Reinhard
 1900–1908: Max Föhrenbach
 1908–1913: Alexander Pfisterer
 1913–1917: Julius Becker
 1919–1927: Karl Schneider 
 1927: Hermann Kiefer
 1927–1945: Paul Schwoerer
 1945–1946: Manfred Pfister

Fueßnote 

Badische Gschicht
Gschicht vu Friburg